Jon Fossum

Jon Bäckstrøm Fossum (1923–2007) var er en norsk lokalpolitiker (H) og tidligere norgesmester i orientering.

Fossum var utdannet jurist og var medlem av Asker kommunestyre fra 1964 til 1979, fra 1968 som ordfører. I tillegg var han medlem av Akershus fylkesting i fem perioder, bl.a. som formann i samferdselsstyret. I sin periode som ordfører var han en sterk pådriver i arbeidet for å få til et kloakksamarbeid mellom Oslo, Bærum og Asker, det som i annen halvdel av 1970-årene ble etablert som Vestfjorden Avløpsselskap (VEAS).

Fra 1965 til 1969 var han vararepresentant til Stortinget.

I sin aktive idrettskarriere var Fossum norgesmester to ganger individuelt, i 1948 og 1952. Han vant kongepokalen begge ganger. Han fikk i tillegg tre NM-titler i stafett. 

 Referanser 

 Eksterne lenker 


Kategori:Høyre-ordførere i Akershus
Kategori:Ordførere i tidligere Asker kommune
Kategori:Norske orienteringsløpere
Kategori:Kongepokalvinnere i orientering
Kategori:Personer fra Asker kommune
Kategori:Norske tvillinger
Kategori:Norgesmestere i orientering